Diari Oficial de la Generalitat Valenciana


Sumari del DOGV 9844, del 08-05-2024 (2024/3481)

Extracte de la Resolució de 17 d'abril de 2024, de la rectora de la Universitat d'Alacant, per la qual es convoquen les ajudes per a la producció d'exposicions en concepte de materials i la publicació del catàleg, de la Càtedra d'Art Contemporani Antoni Miró.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9844

Data del DOGV
:   08-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/3481


Data del document
:   17-04-2024

Organisme emissor
:   Universitat d'Alacant

Tipus de document
:   Extracte

Descriptors 

:   * Universitat d'Alacant

Extracte de la Resolució de 17 d'abril de 2024, de la rectora de la Universitat d'Alacant, per la qual es convoquen les ajudes per a la producció d'exposicions en concepte de materials i la publicació del catàleg, de la Càtedra d'Art Contemporani Antoni Miró. [2024/3481]  
BDNS (identif.): 755786.  
De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/755786)  
  
Primer. Beneficiaris  
Podran obtenir la condició de beneficiari i sol·licitar aquesta ajuda les persones que:  
· Presenten un projecte, d'extensió i configuració lliures, que expresse clarament l'objectiu dins de manifestacions com la pintura, el dibuix, l'escultura, la fotografia, el videoart, la instal·lació o qualsevol altra matèria relacionada amb l'art contemporani.  
· No siguen beneficiaris/àries d'una altra ajuda destinada al mateix objecte.  
  
Segon. Objecte  
L'objecte d'aquesta convocatòria és la concessió, en règim de concurrència competitiva, de tres (3) ajudes per a la producció d'exposicions, en concepte de materials i la publicació del catàleg.  
Amb esta proposta, la Càtedra d'Art Contemporani Antoni Miró de la Universitat d'Alacant vol promoure la producció d'exposicions i contribuir a la promoció de l'art contemporani.  
  
Tercer. Bases reguladores  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant del dia 19 d'abril de 2024, en la següent URL:  
https://www.boua.ua.es/Acuerdos/DescargarAcuerdo/50364  
  
Quarta. Quantia  
La dotació de les ajudes és d'un màxim de 4.500 euros.  
Es concedirà un número màxim de tres (3) ajudes, per una quantia de 1.500 € (euros) cada una, a pagar dels fons destinats a la Càtedra d'Art Contemporani Antoni Miró.  
L'ajuda es destinarà exclusivament a la realització del projecte presentat en concepte de materials per part de la persona o grup de persones que participen en la convocatòria. Aquestes hauran de presentar dins del termini i en la forma establida els corresponents documents justificatius sense que en cap cas puga ser excedida la quantia indicada per a cada ajuda (1.500 €).  
  
Cinqué. Termini de presentació de sol·licituds  
El termini de sol·licituds s'inicia el dia 25 d'abril de 2024 i finalitza el dia 10 de maig de 2024 a les 23.59 hores.   
Aquesta convocatòria es publicarà en el BOUA amb caràcter informatiu.  
  
Sisé. Altres dades  
Criteris d'adjudicació  
L'assignació de l'ajuda es realitzarà seguint els següents criteris:  
1. Adequació de la proposta a l'objectiu de la convocatòria: 0-2 punts.  
2. Interès de l'activitat: 0-3 punts.  
3. Viabilitat de la proposta: 0-3 punts.  
4. Innovació de la proposta: 0-2 punts.  
5. Multilingüisme de la proposta: 0-1 punt.  
6. Integració d'una perspectiva de gènere: 0-1 punt.  
  
Alacant, 17 d'abril de 2024. El director de Relacions i Projectes Institucionals (p. d. R 04.01.2021): Juan Llopis Taverner.